अभिव्यक्ति
अभिव्यक्ति का अर्थ विचारों के प्रकाशन से है। व्यक्तित्व के समायोजन के लिए मनोवैज्ञानिकों ने अभिव्यक्ति को मुख्य साधन माना है। इसके द्वारा मनुष्य अपने मनोभावों को प्रकाशित करता तथा अपनी भावनाओं को रूप देता है। वर्तमान युग में मनोविश्लेषण शास्त्र के विद्वानों ने व्यक्ति की अतृप्त इच्छाओं की अभिव्यक्ति के लिए कई विधियाँ बताई हैं। उनका कहना है कि विकृत मन को शांति देने के लिए सर्वप्रथम आवश्यक है कि किसी भी प्रकार की कोई क्षति उसे ऐसा करने से रोके नहीं। इस कार्य के लिए आज पाश्चात्य देशों में एक नवीन मानसशास्त्र का जन्म हो गया है तथा उसका प्रशिक्षण प्राप्त करने के पश्चात्‌ लोग व्यक्ति की समस्याओं को वैज्ञानिक ढंग से सुलझाने में प्रयत्नशील हैं।
अभिगम नियंत्रण
अभिगम नियंत्रण (access control) किसी संसाधन या प्रणाली (विशेषकर संगणक प्रणाली) तक पहुँचने व उसे प्रयोग करने पर रखे गए नियंत्रण को कहते हैं। इसके द्वारा उस संसाधन का प्रयोग और उसके बारे में जानकारी केवल उन्हीं व्यक्तियों को उपलब्ध होता है जिन्हें यह मिलने का अधिकार है। अभिगम नियंत्रण के लिए तालों, पहचान पत्र, पासवर्ड, जैवमिति (बायोमेट्रिक्स) और अन्य विधियों को प्रयोग करा जाता है।